Document ID: 31994R1872

NEUVOSTON ASETUS (EY) N:o 1872/94,
annettu 27 päivänä heinäkuuta 1994,
muusta kuin kuitupellavasta maksettavan korvauksen vahvistamisesta markkinointivuodeksi 1994/1995 ja sitä seuraaviksi markkinointivuosiksi
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 43 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
ottaa huomioon talous- ja sosiaalikomitean lausunnon(3),
sekä katsoo, että
tiettyjen peltokasvien viljelijöitä koskevan tukijärjestelmän käyttöön ottamisesta 30 päivänä kesäkuuta 1992 annetun neuvoston asetuksen (ETY) N:o 1765/92(4) 6 a artiklan 3 kohdassa säädetään muusta kuin kuitupellavasta maksettavan korvauksen vahvistamisesta markkinointivuotta 1993/1994 seuraavia markkinointivuosia varten; tämä korvaus olisi vahvistettava tasolle, jolla otetaan huomioon sekä tämän tuotteen erikoisominaisuudet että vastaaville tuotteille myönnetyt tuet,
ON ANTANUT TÄMÄN ASETUKSEN:
1 artikla
Markkinointivuodeksi 1994/1995 ja sitä seuraaviksi markkinointivuosiksi asetuksen (ETY) N:o 1765/92 6 a artiklan 3 kohdassa tarkoitettu muun kuin kuitupellavan hehtaarikorvaus on 87 ecua kerrottuna alueellisella viljan tuotoksella, joka määrätään ottamatta huomioon maissin tuotosta alueilla, joilla maissiin sovelletaan erillistä tuotosta.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä heinäkuuta 1994.

Labels: 17
19
6